|  |  |  |
| --- | --- | --- |
| **ministerul economiei** **al republicii moldova**  |  | **Министерство экономики** **Республики Молдова** |
|  |  |  |

##### ordin

Приказ

### nr. 106 din “ 17 ” 07 2017

mun. Chişinău

Cu privire la aprobarea modificărilor și completărilor la Regulamentul general de metrologie legală RGML 01:2016 ”Desemnarea în cadrul Sistemului Naţional de Metrologie”

În temeiul art. 5 alin. (3), lit. f) și lit. k), art. 6 alin. (2) și art. 17 din Legea metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190),

**ORDON:**

1. Se modifică și se completează Regulamentul general de metrologie legală RGML 01:2016 ”Desemnarea în cadrul Sistemului Naţional de Metrologie” aprobat prin Ordinul Ministerului Economiei nr. 240 din 28 decembrie 2016 (Monitorul Oficial al Republicii Moldova, 2016, nr. 92-102, art. 623), după cum urmează:
2. La pct. 2 ”Referințe” alineatul doi se substituie cu două alineate cu următorul cuprins:

”Lista Oficială a mijloacelor de măsurare și a măsurărilor supuse controlului metrologic legal (Lista Oficială) aprobată prin Hotărîrea Guvernului nr. 1042 din 13 septembrie 2016 (Monitorul Oficial 2016, nr. 306-313, art. 1130).

SM SR EN ISO/CEI 17020 ”Evaluarea conformității. Cerințe pentru funcționarea diferitelor tipuri de organisme care efectuează inspecții”;

1. Pct. 3 se completează cu alin. 5) cu următorul cuprins:

”5) Deținerea desemnării oferă persoanei juridice desemnate dreptul de emitere a buletinelor de verificare metrologică și de aplicare a marcajelor metrologice în limita domeniului de desemnare.”;

1. La pct. 5:
2. În prima propoziție, după cuvintele ”trebuie să” se completează cu textul ”se conformeze prevederilor standardului de referință SM SR EN ISO/CEI 17020 pentru organisme de inspecție de tip A și să”;
3. Alin. 1) se completează cu o propoziție cu următorul cuprins:

”Dreptul de folosință a etalonului de lucru, a instalației și/sau a mijlocului de măsurare poate fi deținut de o singură persoană juridică;” ;

1. Alin. 5), după cuvintele ”răspundere civilă” se completează cu textul ”, suma asigurată fiind proporțională cu nivelul și natura responsabilităților care pot apărea din serviciile prestate de solicitant”;
2. Alin. 7) după cuvintele ”certificat de acreditare” se completează cu cuvântul ”valabil”;
3. Alin. 8) cuvintele ”efectuarea activităților specificate la pct. 1:” se substituie cu cuvintele ”executarea activităţii pentru care se solicită desemnarea, dar nu mai puțin de 2 persoane cu competența conform lit. a) și/sau lit. b:”;
4. În ultima propoziție, cuvintele ”în condițiile Legii nr. 235 din 1 decembrie 2011 privind activitățile de acreditare și evaluare a conformității” se exclud.

5) Pct. 6, alin. 11), lit. a), cuvintele ”trei luni” se substituie cu cuvintele ”45 zile”.

6) Pct. 8 se completează cu alin. 13) cu următorul cuprins:

”13) În cazul suspendării sau retragerii certificatului de desemnare, titularul acestuia trebuie să se asigure că formularele buletinelor de verificare metrologică și mărcile respective nu vor fi utilizate pentru prezentarea rezultatelor verificărilor metrologice a mijloacelor de măsurare. Modul de eliberare, anulare a formularelor buletinelor de verificare metrologică sau de obliterare a mărcilor respective se stabilește în Regulamentele generale de metrologie legală corespunzătoare”.

1. Pct. 9, înainte de primul alineat se completează cu un alineat nou cu următorul cuprins:

” Persoanele juridice desemnate trebuie să:

1) creeze și să gestioneze sisteme de evidență a buletinelor de verificare metrologică eliberate, compatibile cu sistemul de evidență gestionat de Institutul Național de Metrologie;

2) asigure transparența deciziilor luate în procesul verificării metrologice, prin introducerea în sistemele menționate a informației cu privire la buletinele de verificare metrologică eliberate;

3) prezinte lunar Autorității centrale de metrologie și Institutului Național de Metrologie rapoartele referitor la eliberarea buletinelor de verificare metrologică în modul stabilit de Autoritatea centrală de metrologie.”;

8) În tabelul de la Anexa D și tabelul de la alineatul a) al Formei G.2 din Anexa G, după cuvintele ”Denumirea, tipul mijlocului de măsurare” se completează cu cuvintele ”cu indicarea poziției din Tabelul Listei Oficiale”.

1. Punctul 1, alin. 3), lit. a) și lit. b) din prezentul ordin intră în vigoare la 12 luni de la data publicării în Monitorul Oficial al Republicii Moldova.
2. A publica prezentul ordin, în Monitorul Oficial al Republicii Moldova şi pe pagina web a Ministerului Economiei.
3. A transmite prezentul ordin Institutului Naţional de Metrologie pentru plasarea pe pagina web şi publicare în revista “Metrologie”.

**Viceprim – ministru,**

**ministru Octavian CALMÎC**